Annapurna Himal

Denne artikkelen omhandlar fjellkjeda. For den høgste toppen i massivet, sjå artikkelen Annapurna I.

mini|Annapurna-massivet sett frå Phewa-sjøen.
Annapurna Himal er eit 55 kilometer langt fjellmassiv i den nepalske delen av Himalaya som strekkjer seg opp til  (Annapurna I, verdas tiande høgaste fjell).

Administrativt ligg kjeda på austgrensa til Myagdi distrikt mot Kaski distrikt, i Dhaualagiri-sonen i Vestregionen av Nepal. Fjellet går høgt opp inne i Kaski, men toppen på Annapurna I skal vere innanfor Myagdi.

Det blir arrangert ein populær fjelltur rundt massivet, Annapurna Circuit.

 Etymologi 
Annapurna er namnet på ei hindugudinne som òg blir kalla Parvati («fjelldottera») – i ulike mytologiar identisk med gudinnene Durga («den utilgjengelege») og Kali («den svarte»). Namnet på fjellet er sanskrit og sett saman av anna («næring») og purna («full av»), det vil seie «Gudinna som nærer» eller «Overflodsgudinna».Günter Oskar Dyhrenfurth: Zum dritten Pol. Die Achttausender der Erde. München 1952, S. 157

Einskilde toppar på massivet har franske namn dei fekk etter førsteklatringa av A I i 1950, til dømes Roc Noir, Grande Barrière og andre.

 Klatrehistorikk 
Annapurna I er rekna som eitt av dei vanskelegaste fjella over 8000 meter å klatre opp på, mykje på grunn av stor skredfare. Per 2005 hadde berre 130 menneskje stått på toppen, og 56 har døydd medan dei prøvde å klatre opp på fjellet.

Trass dei store utfordringane forbunden med klatring i Annapurna-massivet, var Annapurna I det første fjell over 8000 meter som fekk ein vellykka bestigning. Den 3. juni 1950 stod Maurice Herzog og Louis Lachenal frå ein fransk ekspedisjon som dei første menneskjer på toppen av eit av verdas fjell på over 8000 meter.

Annapurna II, den austlegaste toppen i massivet, blei først klatra i 1960. I høve til høgde over havet (7 937 moh.), avstand til nærmaste høgare topp (30,5 kilometer til Annapurna I), og primærfaktor (2 437 meter) er også Annapurna II eit av dei mest overveldande fjella i Himalaya, og det 16. høgaste fjellet i verda.

Machapuchare (6 993 moh.) er ein annan topp i Annapurna-massivet som peiker seg ut. Dette er eit av dei heilage fjella i Nepal, og derfor stengt for klatrarar.

 Topp og mellomtoppar
mini|Annapurna Sør, bak Fang og Annapurna I
mini|Frå nordaust mot Tilicho Peak, Nilgiri-Nord, Midt og -Sør; bak dei Annapurna I, Fang A. Sør
+ Toppane på Annapurna HimalHøgd, skardhøgd og refertansetoppar etter High Asia - All mountains and main peaks above 6750 m av Eberhard Jurgalski, www.8000ers.com (henta 5. juli 2012) Fjell/Topp Høgd Skardhøgd Referansetopp Annapurna I  2984 m Mount Everest Annapurna I Midtre  ikkje oppgjeve Annapurna I Annapurna I Nordaust  ikkje oppgjeve Annapurna I Annapurna II  2437 m Annapurna I Varahar Shikar (Fang, Bhara Chuli)  267 m Annapurna I Annapurna III  703 m Annapurna I Annapurna IV  225 m Annapurna II Roc Noir (Khangsar Kang)  ikkje oppgjeve Annapurna I Gangapurna  563 m Annapurna III Annapurna Sør (Annapurna Dakshin, Moditse)  769 m Annapurna I Glacier Dome (Tarke Kang)   ikkje oppgjeve Annapurna I Asapurna I  262 m Annapurna I Tilicho Peak  710 m Annapurna I Annapurna Dakshin North East  151 m Annapurna Sør Asapurna II (Tare Kang)   156 m Asapurna I Nilgiri Nord  841 m Annapurna I Machapuchare  1233 Annapurna I Lamjung Himal  ikkje oppgjeve Annapurna II Nilgiri Midtre  240 m Nilgiri Nord Nilgiri Sør  609 m Nilgiri Nord


 Referansar 

 Bakgrunnsstoff 

 Kart over Annapurna-kjeda
 Annapurna Trekking Nepal Site  3D-Ruteplanleggar med mykje informasjon og bilder
 Omfattande framstilling av Annapurna med lenker og gode bilder 
 Trekkingturen rundt Annapurna Himal
 Bilder frå ein trekkingtur ved Annapurna
 Panoramabilde av Annapurna-massivet 
 Namnet: opphav og tyding 

Kategori:Fjellkjeder
Kategori:Fjell i Himalaya
Kategori:Fjell i Nepal